Επιλογή ενδιαιτήματος αναπαραγωγής από τον Λαγόγυρο (Spermophilus citellus)
Creators: name: Δημητριάδου, Αναστασία Χαριστού
Publisher: name: Aristotle University of Thessaloniki
Year: 2024
Subjects: Φυσικές και χημικές ιδιότητες
Χαρακτηριστικά ενδιαιτήματος
Λογιστική παλινδρόμηση
Physical and chemical properties
Habitat characteristics
Logistic regression

description: Ο ευρωπαϊκός λαγόγυρος (Spermophilus citellus), είναι ένα ενδημικό είδος εδαφόβιου σκίουρου που ο πληθυσμός του τα τελευταία χρόνια συνεχώς μειώνεται, κυρίως λόγω της υποβάθμισης του ενδιαιτήματος του. Σκοπός της εργασίας ήταν να διερευνηθούν τα χαρακτηριστικά του τοπίου, του μικρο-περιβάλλοντος και του εδάφους που επηρεάζουν την επιλογή της χρήσης του ενδιαιτήματος αναπαραγωγής του λαγόγυρου. Για το σκοπό αυτό, πραγματοποιήθηκαν δειγματοληψίες σε δύο περιοχές της Ελλάδας που έχουν καταγραφεί στοές λαγόγυρου. Σε αστική περιοχή της Θεσσαλονίκης, όπου καταμετρήθηκαν 106 στοές και σε ορεινή περιοχή της Κοζάνης που καταγράφηκαν 107 στοές. Εφαρμόστηκε και τυχαία δειγματοληψία στις ίδιες περιοχές για τον εντοπισμό των διαφορών μεταξύ ενεργών θέσεων αναπαραγωγής και τυχαίων θέσεων. Για την ανάλυση των διαφορών μεταξύ των θέσεων, πραγματοποιήθηκε στατιστική ανάλυση διακύμανσης κατά δύο και κατά τρία κριτήρια, στις φυσικές ιδιότητες (κοκκομετρική σύσταση, φαινομενική πυκνότητα, πορώδες, υδατοϊκανότητα, συμπίεση), στις χημικές (ενεργός οξύτητα (pH), περιεκτικότητα σε θρεπτικά στοιχεία και ιχνοστοιχεία) και στα χαρακτηριστικά του μικρο-περιβάλλοντος. Για την διερεύνηση των χαρακτηριστικών του ενδιαιτήματος που επηρεάζουν την επιλογή της θέσης αναπαραγωγής του λαγόγυρου, εφαρμόσθηκε η μέθοδος της πολλαπλής λογιστικής παλινδρόμησης. Οι διαφορές των φυσικών ιδιοτήτων του εδάφους ως προς τις θέσεις, εντοπιστήκαν στην επίδραση της υδατοϊκανότητας και της συμπίεσης. Ενώ οι χημικές ιδιότητες, διαφοροποιήθηκαν τόσο ως προς τις περιοχές όσο και προς τις θέσεις. Αυτή η αλληλεπίδραση υποδηλώνει ότι η συγκέντρωση τόσο των θρεπτικών στοιχείων όσο και των ιχνοστοιχείων στις διαφορετικές θέσεις, επηρεάζεται διαφορετικά από την περιοχή. Τα χαρακτηριστικά του μικρο-περιβάλλοντος διαφοροποιηθήκαν επί το πλείστον μεταξύ των περιοχών και τα αποτελέσματα έδειξαν ότι η πιθανότητα επιλογής μιας θέσης αναπαραγωγής στο έδαφος από τον λαγόγυρο, αυξάνεται με το ύψος της βλάστησης, το μέγεθος του πλησιέστερου δέντρου, την κάλυψη της βλάστησης, την κάλυψη σε φυλλοτάπητα και σε πέτρες - βράχια. Ενώ αυτή η πιθανότητα μειώνεται με την απόσταση του πλησιέστερου δέντρου. Συνεπώς η διαχείριση των ενδιαιτημάτων με βάση αυτά τα χαρακτηριστικά του τοπίου, θα ευνοήσει την επιλογή χρήσης τους από τον λαγόγυρο. Ωστόσο χρειάζεται παραπάνω έρευνα για την κάλυψη του εδάφους από πέτρες - βράχια, για να κατανοήσουμε την σημαντική θετική συσχέτιση, καθώς δεν έχει αναφερθεί ξανά η επίδραση παρόμοιας μεταβλητής.
description: The European ground squirrel (Spermophilus citellus) is an endemic species of ground squirrel, and its population has been consistently decreasing in recent years, primarily due to the degradation of its habitat. The aim of this study was to investigate the landscape, micro-environment, and soil characteristics influencing the selection of reproductive habitat by the ground squirrel. Sampling was conducted in two regions of Greece known for ground squirrel burrows, one in an urban area of Thessaloniki with 106 burrows, and the other in a mountainous region in Kozani, with 107 burrows. Random sampling was also applied in the same areas to identify differences between active reproduction sites and random sites. Statistical analysis of variance was performed for physical soil properties (soil texture, bulk density, porosity, water capacity, compression), chemical properties (pH, nutrient and trace element content), and micro-environment characteristics. Multiple logistic regression was applied to explore the characteristics of the habitat influencing the selection of reproduction sites by the ground squirrel. Differences in physical properties between sites were identified in the influence of water capacity and compression, while chemical properties varied both between areas and within sites. This interaction suggests that the concentration of both nutrients and trace elements in different sites affected by the area. Landscape and micro-environment characteristics differed mostly between areas, and the results showed that the probability of selection a reproduction site on the ground by the ground squirrel, increases with the vegetation height, the size of the nearest tree, the vegetation cover, the coverage of turf, and the coverage of rocks. However, this probability decreases with the distance from the nearest tree. Therefore, managing habitats based on these landscape characteristics will favor their use by the ground squirrel. However, further research is needed on ground coverage by rocks to understand the significant positive effect of this variable, as it has not been observed before.